खबरिया चैनल फ्लैश बैक में गए और टी.वी.स्क्रीन पर सचिन को छक्का-चौका मारते और सोनिया दरबार में जाते दिखाने लगे.मामला यहीं तक सीमित नहीं था,प्राइम टाइम भी सचिन के ही नाम रहा है.एक बारगी मुझे विद्रोही जी की उक्त कविता याद आ गई.वे जन स्वाभाव के अकेले कवि लगते हैं,जो अपनी कविता के माध्यम से 'असमान में धान जमा' कर 'भगवान को जमीन से उखाड़ने' पर अड़े हुए हैं.उनके ठीक उलट खबरिया चैनल और प्रिंट मीडिया ने क्रिकेट में एक नया भगवानजमाया.अब उसे क्रिकेट के मैदान से उखाड़कर पार्लियामेंट के खेत में रोप दिया है.इस तरह मीडिया के सौजन्य से रातों-रात भारतीय संसदीय इतिहास में एक नए भगवान उग आये हैं.जहाँ अब तक जनता के रहनुमा (?) आते रहे हैं.